Quinto

Quinto (tamién ye dito Quinto d'Ebro encara que no ye o nombre oficial) ye una villa y municipio aragonés d'a provincia de Zaragoza. Ye a capital d'a comarca d'a Ribera Baixa d'Ebro.

A suya población ye de 2.154 habitants en una superficie de 118,3 km².

 Cheografía 
A localidat de Quinto ye situata a 175 metros d'altaria dencima d'o livel d'a mar, a una distancia de 41 km d'a ciudat de Zaragoza, capital d'a suya provincia y d'Aragón.

 Mugas 
O suyo termin muga con Belchit, Fuents d'Ebro, Pina d'Ebro, Exelsa, Viliella d'Ebro, con un enclau d'o termin de Belchit dito El Real y con Zaila.

 Pina d'Ebro  Fuents d'Ebro 50px Exelsa Belchit Zaila Viliella d'Ebro, Belchit

 Historia 
Fundato por os romanos. En a Edat Meya Quinto estió seu d'a Baronía de Quinto, propiedat d'a familia Luna. En a Guerra Civil Espanyola i habió combates cuan a Batalla de Belchit.

 Toponimia 
Lo toponimo Quinto vien d'a palabra latina QUINTUS, que fa referencia a o miliario cinqueno, de cinquena milla que i heba en un camín romano que iba dende Celsa (Viliella d’Ebro) dica Caesaraugusta (actual Zaragoza). En 1149 se documenta como Quint, pero en 1225 ya amaneix como Quinto.

Bi ha encara representación de microtoponimos aragoneses: Altero d'el Saso, Arnero, Azarollera de Mangarro, Arroyo Lopín (lo pin), El Bolar, Varella de las Lomas de Quinto, Cabezo Royo, La Calcina, La Fandega, La Fontaneta, Las Foyas, El Galacho, El Gleral, Lanz, Lampagar del Saso, Camino de la Mechaneta, La Plana, Puravieles, El Purburel ("Pui de Borrell", La Rambleta, Las Roseras, Torreforcada, La Tosqueta, una carrera dita Tranqueta, y atra Cafizadas.

 Parla 
S'emplegan encara muitos aragonesismos como a l'inte, avellanera, alcorzar, arraclao, cauz, chemecar, faba, farfalla, forcacha, fosco, furrufalla, galdrufa, galchofa, glarima, gorgollear, gripia, malamén, mardano, marguin, melico, minchar, orache, pa tu mida, pitanyar, presco, sarnacocha, tocata, torrollo, zarracatralla, zurrullo...

 Demografía 

 Administración 
 Reparto de concellers 
Eleccions municipalshttps://web.archive.org/web/20110105133451/http://portal.aragob.es/archelec/index.jsp Partiu 1979 1983 1987 1991 1995 1999 2003 2007 2011 Partido de los Socialistas de Aragón 3 5 2 2 3 3 3 3 5 Partido Popular - 3 2 5 5 4 3 3 3 Partido Aragonés - 3 5 4 3 4 4 4 3 Chunta Aragonesista - - - - - - 1 1 0 Centro Democrático y Social - - 2 - - - - - - Unión de Centro Democrático 8 - - - - - - - - Total 11 11 11 11 11 11 11 11 11

 Alcaldes 
 Lista d'alcaldes Lechislatura Nombre Partiu politico1979–1983Emilio Prades SalinasUCD1983–1987Javier Dobato BudríaPAR1987–1989Emilio Prades SalinasPAR1989-1991Manuel García-Moreno GarcíaPartido Popular1991–1995Manuel García-Moreno GarcíaPartido Popular1995–1999Manuel Pérez AbeniaPAR1999–2003Javier Abenia JasoPAR2003–2007Javier Abenia JasoPAR2007–2011Javier Abenia JasoPAR2011–2015 Digna Bes Laga Partido Popular2015-2019Jesús Morales LleixàPSOE2019-2023Jesús Morales LleixàPSOE2023-2027Jesús Morales Lleixà  Consulta el listado de alcaldes que han sido proclamados en Aragón en Heraldo de AragónPSOE

 Puestos d'intrés 
 Ilesia viella de l'Asumpción (sieglo XV).
 Ilesia nueva de l'Asumpción (sieglo XX).
 Ilesia de Sant Chuan (sieglo XVI).
 Portals de Sant Antón, Sant Roque y Sant Miguel (sieglos XVII-XVIII).
 Ermita de Nuestra Sinyora de Bonastre (sieglo XVIII).
 Ermita de Nuestra Sinyora de Matamala (sieglo XIII).
 Barranco de Val de Cara.
 Restas d'o castiello de Matamala.

 Esportes 
 O fútbol ye representato por o Club Deportivo Quinto.

 Fiestas 
 16-17 de chinero, Nueit de Sant Antón y Sant Antón.
 Romería o Luns y Martes de Pascua d'as Vírchens de Bonastre y Matamala.
 Sant Chaime y Santa Ana, 25 y 26 de chulio (patronals).

 Se veiga tamién 
 Baronía de Quinto.

 Vinclos externos 
 Concello de Quinto.
 Diccionario de Quinto.

 Referencias 

*